Авиация техник университетында һыҙыҡлы программалау , комбинаторлы оптималләштереү ысулдары , бесеү һәм төрөү мәсьәләләрен сисеү теорияһы һәм ысулдары үҫтерелә ( Э.А.Мухачёва ) ; нейрон селтәрҙәре өлкәһендә тикшеренеүҙәр үткәрелгән ( В.И.Васильев , Б.Ғ.Ильясов ) ; гидродинамика һәм электрохимия мәсьәләләрен сисеү алгоритмдары , һанлы һөҙөмтәләрҙең хаталы һәм дөрөҫ булыуын баһалау ысулдары уйлап табылған ( В.П.Житников ) ; реологик яҡтан ҡатмарлы мөхиттәрҙә фильтрация һәм газ-шыйыҡлыҡ системаларының моделдәре тикшерелгән ( Г.Т.Болғаҡова ) ; авиация двигателдәре конструкцияларының элементтарында йылылыҡ , масса күсереү мәсьәләләрен сисеүҙең һанлы-аналитик ысулдары ( Ю.С.Шаталов ) , эске яныулы двигателдәрҙеңконструкцияларындағы изотермик булмаған ағымдарҙы хисаплау программалары комплексы уйлап табылған ( В.П.Рудой ) ; гидродинамик симулятор булдырыу буйынса эштәр алып барыла ( В.Ә.Байков ) , Башҡортостан Республиканың нефть сығарыу предприятиеларында күп процессорлы хисаплау системаһы өсөн эшләнгән симулятор индерелгән .